Kirsty Coventry

Kirsty Leigh Coventry Seward (gebore 16 September 1983) is 'n Zimbabwiese swemmer en politikus wat as die Minister van Jeug, Sport, Kuns en Ontspanning in die kabinet van Zimbabwe van September 2018 tot Maart 2025 gedien het. 'n Voormalige Olimpiese swemmer en wêreldrekordhouer, sy is die voorste Olimpiese medaljehouer uit Afrika. Sy is 'n lid van die Internasionale Olimpiese Komitee (IOK), en is vroeg in 2018 verkies tot die Voorsitter van die IOK-atletekommissie, die liggaam wat alle Olimpiese atlete wêreldwyd verteenwoordig.

Coventry, gebore in Harare, het Auburn-universiteit in Alabama bygewoon en mededingend geswem vir die universiteit in die Verenigde State."Zimbabwe puts aside racial tensions to give hero's welcome to triple medal winner", USA Today, 25 Augustus 2004. By die 2004 Olimpiese Somerspele, in Athene, Griekeland, het Coventry drie Olimpiese medaljes gewen: 'n goue, 'n silwer en 'n brons, terwyl sy in die 2008 Olimpiese Somerspele in Beijing vier medaljes verower het: 'n goue en drie silwer. Sy is daarna deur Paul Chingoka, hoof van die Zimbabwe Olimpiese Komitee, beskryf as "ons nasionale skat".

Die Zimbabwiese president Robert Mugabe het haar "'n goue meisie" genoem en het persoonlik US$100 000 in kontant aan haar toegeken vir haar Olimpiese vertoning in 2008."Zimbabwe swimmer gets cash prize", BBC, 29 Augustus 2008. In 2016 het Coventry ná haar vyfde Olimpiese Spele uit swem getree, nadat sy die gesamentlike meeste individuele medaljes in vroueswem in die Olimpiese geskiedenis gewen het.

 Internasionale Olimpiese Komitee 
Sy is op 20 Maart 2025 tot President van die IOK verkies. Op 41 is sy die jongste IOK-president tot nog toe, die eerste vrou in dié pos en ook die eerste persoon IOK-president uit Afrika.https://www.netwerk24.com/netwerk24/sport/olimpiese-spele/kirsty-coventry-nuwe-baas-van-iok-20250320

 Verwysings 

Kategorie:Zimbabwiese swemmers
Kategorie:Zimbabwiese politici
Kategorie:Geboortes in 1983
Kategorie:Lewende mense
Kategorie:Olimpiese deelnemers